FI Euroopan unionin virallinen lehti L 38/1

KOMISSION DELEGOITU ASETUS (EU) N:o 114/2013,

annettu 6 päivänä marraskuuta 2012,

Euroopan parlamentin ja neuvoston asetuksen (EU) N:o 510/2011 täydentämisestä niiden sääntöjen osalta, jotka koskevat poikkeuksen hakemista uusien kevyiden kuljetusajoneuvojen hiilidioksidipäästötavoitteista

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon päästönormien asettamisesta uusille kevyille kuljetusajoneuvoille osana unionin kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi 11 päivänä toukokuuta 2011 annetun Euroopan parlamentin ja neuvoston asetuksen (EU) N:o 510/2011 (1) ja erityisesti sen 11 artiklan 7 kohdan,

sekä katsoo seuraavaa:

(1) Asetuksen (EU) N:o 510/2011 11 artiklan mukaan pienimuotoista tuotantoa harjoittavat valmistajat, jäljempänä ”hakijat”, voivat hakea vaihtoehtoista päästövähennystavoitetta, joka on valmistajan vähennysvalmiuksien mukainen, mukaan lukien taloudelliset ja tekniset mahdollisuudet vähentää valmistajan hiilidioksidipäästöjä; tässä yhteydessä on otettava huomioon asianomaisen uuden kevyen kuljetusajoneuvotyypin markkinoiden ominaisuudet.

(2) Hakijan vähennysvalmiuksia määritettäessä olisi arvioitava hakijan taloudellisia ja teknisiä mahdollisuuksia. Tätä varten hakijan olisi annettava yksityiskohtaiset tiedot taloudellisesta toiminnastaan sekä tietoja kevyissä kuljetusajoneuvoissa käytetystä hiilidioksidipäästöjen vähentämiseen tarkoitetusta teknologiasta. Vaadituilla tiedoilla tarkoitetaan hakijan helposti saatavilla olevia tietoja, eikä niiden pitäisi aiheuttaa ylimääräistä hallinnollista taakkaa.

(3) Jotta hakijoilla olisi käytettävissään selkeä lähtötaso päästötavoitteiden asettamista varten, on aiheellista käyttää kaikkein uusimpia saatavilla olevia tietoja keskimääräisistä hiilidioksidipäästöistä vuodelta 2010. Ellei näitä tietoja ole saatavilla, tavoitetta pitäisi verrata tietoihin keskimääräisistä hiilidioksidipäästöistä seuraavana vuotta 2010 lähimpänä olevana kalenterivuonna.

(4) Hakumenettelyn helpottamiseksi olisi asetettava saataville luettelo valmistajista ja niiden keskimääräisistä hiilidioksidipäästöistä unionissa vuonna 2010. Tämä luettelo laadittiin sen jälkeen, kun jäsenvaltioita ja tärkeimpiä sidosryhmiä oli kuultu virallisesti 9 päivänä heinäkuuta 2012 maantieajoneuvojen hiilidioksidipäästöjä koskevan politiikan kehittämistä ja täytäntöönpanoa käsittelevässä asiantuntijaryhmässä.

(5) Koska joidenkin hakijoiden tuotevalikoima on pieni, niillä on rajalliset mahdollisuudet jakaa hiilidioksidipäästöjen vähennystavoite ajoneuvokantaansa kuuluvien ajoneuvojen kesken; tästä syystä hakijoiden olisi voitava valita joko yksi ainoa vuotuinen päästötavoite koko poikkeuskaudelle tai useita vuotuisia tavoitteita, joiden ansiosta poikkeuskauden lopulla voidaan saavuttaa päästövähennys vuoden 2010 lähtötasoon verrattuna.

(6) Poikkeuksesta, joka koskee yleisön oikeutta tutustua asiakirjoihin, säädetään Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annetun Euroopan parlamentin ja neuvoston asetuksen (EY) N:o 1049/2001 (2) 4 artiklan 2 kohdassa; tämän poikkeuksen mukaisesti yleisön oikeutta tutustua asiakirjoihin ei pitäisi soveltaa sellaisiin poikkeushakemukseen sisältyviin tietoihin, joiden julkaiseminen haittaisi kaupallisen edun suojaa, erityisesti tietoihin hakijan tuotesuunnittelusta, kustannusarvioista ja vaikutuksista yrityksen kannattavuuteen. Komissio julkaisee poikkeusten myöntämistä koskevat päätökset internetissä,

ON HYVÄKSYNYT TÄMÄN ASETUKSEN:

1 artikla

Kohde

Tässä asetuksessa määritetään, mitkä tiedot hakijoiden on annettava osoittaakseen, että asetuksen (EU) N:o 510/2011 11 artiklan 1 kohdan mukaiselle poikkeukselle asetetut ehdot täyttyvät.

2 artikla

Määritelmät

Tässä asetuksessa sovelletaan asetuksen (EU) N:o 510/2011 2 ja 3 artiklassa vahvistettujen määritelmien lisäksi seuraavia määritelmiä:

1) ’hakijalla’ tarkoitetaan asetuksen (EU) N:o 510/2011 11 artiklan 1 kohdassa tarkoitettua valmistajaa;

2) ’ajoneuvon ominaisuuksilla’ tarkoitetaan ajoneuvon ominaispiirteitä, mukaan luettuina sen paino, hiilidioksidipäästöt, istuinten määrä, moottorin suorituskyky, teho-painosuhde ja huippunopeus;

3) ’markkinoiden ominaisuuksilla’ tarkoitetaan tietoja ajoneuvon ominaisuuksista sekä haetun poikkeuksen soveltamisalaan kuuluvien ajoneuvojen kanssa suoraan kilpailevien kevyiden kuljetusajoneuvojen nimiä ja hintaluokkia;

4) ’omalla tuotantolaitoksella’ tarkoitetaan valmistus- tai kokoonpanoyksikköä, jota hakija käyttää yksinomaan uusien kevyiden kuljetusajoneuvojen, tarvittaessa myös vientiin tarkoitettujen kevyiden kuljetusajoneuvojen, valmistamiseen tai kokoamiseen ainoastaan kyseiselle hakijalle;

5) ’omalla suunnittelukeskuksella’ tarkoitetaan yksikköä, jossa koko ajoneuvo suunnitellaan ja kehitetään ja joka on hakijan hallinnassa ja yksinomaisessa käytössä.

3 artikla

Poikkeuksen hakeminen asetuksen (EU) N:o 510/2011 11 artiklan 1 kohdan nojalla

Hakijan on jätettävä asetuksen (EU) N:o 510/2011 11 artiklan 1 kohdan mukaista poikkeusta koskeva hakemus tämän asetuksen liitteen I mukaisessa muodossa, ja hakemuksen on sisällettävä tämän asetuksen 4 ja 5 artiklassa vahvistetut tiedot.

4 artikla

Poikkeuskelpoisuuden arviointiperusteita koskevat tiedot

Hakijan on annettava seuraavat poikkeuskelpoisuuden arviointiperusteita koskevat tiedot:

a) tiedot valmistajan tai sidossuhteessa olevien valmistajien ryhmän omistusrakenteesta sekä liitteen II mukainen asiaankuuluva ilmoitus;

b) sellaisten uusien kevyiden kuljetusajoneuvojen määrä, jotka rekisteröitiin virallisesti unionissa hakupäivää edeltävien kolmen kalenterivuoden aikana ja joista hakija vastaa, tai jos tällaisia tietoja ei ole saatavilla, jokin seuraavista: i) todennettavissa oleviin tietoihin perustuva arvio sellaisten johdantolauseessa tarkoitettuna ajanjaksona rekisteröityjen uusien kevyiden kuljetusajoneuvojen määrästä, joista hakija vastaa, ii) jos johdantolauseessa tarkoitettuna aikana ei rekisteröity yhtäkään kevyttä kuljetusajoneuvoa, niiden uusien kevyiden kuljetusajoneuvojen määrä, jotka rekisteröitiin viimeisimpänä kalenterivuonna, jolta tällaiset tiedot on saatavilla.

5 artikla

Asetuksen (EU) N:o 510/2011 11 artiklan 2 kohdan mukainen päästötavoite ja vähennysvalmius

1. Hakijan on annettava tiedot vuonna 2010 rekisteröityjen uusien kevyiden kuljetusajoneuvojensa keskimääräisistä hiilidioksidipäästöistä, jollei mainittua vuotta koskevia keskimääräisiä hiilidioksidipäästöjä ole jo lueteltu liitteessä III. Jos näitä tietoja ei ole saatavilla, hakijan on annettava tiedot niiden uusien kevyiden kuljetusajoneuvojensa keskimääräisistä hiilidioksidipäästöistä, jotka on rekisteröity seuraavana vuotta 2010 lähimpänä olevana kalenterivuonna.

2. Hakijan on toimitettava seuraavat toimintaansa koskevat tiedot:

a) hakemispäivää edeltävän kalenterivuoden osalta työntekijämäärä ja tuotantolaitoksen koko neliömetreinä;

b) tuotantolaitoksen toimintamalli, josta ilmenee, mitkä suunnittelu- ja tuotantotehtävät hakija hoitaa itse ja mitkä on ulkoistettu;

c) sidossuhteessa olevan yrityksen tapauksessa tieto siitä, käyttävätkö valmistajat yhteistä teknologiaa ja mitkä tehtävät on ulkoistettu;

d) hakemispäivää edeltävien viiden kalenterivuoden osalta myyntimäärät, vuotuinen liikevaihto, nettotulos sekä hiilidioksidia vähentävää teknologiaa koskevaan tutkimus- ja kehitystoimintaan liittyvät menot sekä sidossuhteessa olevan yrityksen tapauksessa nettotulonsiirrot emoyhtiölle;

e) hakijan markkinoiden ominaisuudet;

f) kaikkien sellaisten kevyiden kuljetusajoneuvojen versioiden hinnasto, joiden on määrä kuulua poikkeuksen soveltamisalaan, hakemispäivää edeltävältä kalenterivuodelta sekä sellaisten kevyiden kuljetusajoneuvojen odotettavissa oleva hinnasto, jotka on määrä lanseerata ja joiden on määrä kuulua poikkeuksen soveltamisalaan.

Edellä 2 kohdan d alakohdassa tarkoitettuihin tietoihin on liitettävä virallisesti vahvistetut tilinpäätökset tai riippumattoman tilintarkastajan on vahvistettava mainitut tiedot.

3. Hakijan on annettava teknisestä valmiudestaan vähentää hiilidioksidipäästöjä seuraavat tiedot:

a) luettelo hiilidioksidipäästöjen vähentämiseen tarkoitetuista teknologioista, joita on käytetty kevyissä kuljetusajoneuvoissa, jotka se on tuonut markkinoille vuonna 2010, tai ellei näitä tietoja ole saatavilla, vastaavat tiedot seuraavan vuotta 2010 lähimpänä olevan vuoden osalta, taikka jos kyseessä on valmistaja, joka suunnittelee tuloa markkinoille, sen vuoden osalta, jolloin poikkeusta aletaan soveltaa;

b) luettelo hiilidioksidipäästöjen vähentämiseen tarkoitetuista teknologioista, joita käytetään hakijan kevyissä kuljetusajoneuvoissa hiilidioksidipäästöjen vähentämisohjelman aikana, sekä näiden teknologioiden lisäkustannukset kunkin poikkeuksen soveltamisalaan kuuluvan ajoneuvoversion osalta.

4. Hakijan on vähennysvalmiutensa mukaisesti ehdotettava jompaakumpaa seuraavista tavoitteista:

a) päästötavoite, jolla varmistetaan, että keskimääräiset hiilidioksidipäästöt ovat poikkeuskauden päätyttyä vähentyneet suhteessa 1 kohdassa tarkoitettuihin keskimääräisiin hiilidioksidipäästöihin;

b) kutakin poikkeuskauden vuotta koskeva vuosittainen päästötavoite, joka määritetään siten, että keskimääräiset hiilidioksidipäästöt vähenevät koko poikkeuskauden aikana suhteessa 1 kohdassa tarkoitettuihin keskimääräisiin hiilidioksidipäästöihin.

5. Hakijan ehdottamaan päästötavoitteeseen tai vuosittaisiin päästötavoitteisiin on liitettävä ohjelma uuden ajoneuvokannan hiilidioksidipäästöjen vähentämiseksi.

Hiilidioksidipäästöjen vähentämisohjelmassa on täsmennettävä

a) aikataulu, jonka mukaisesti hakijan autokannassa otetaan käyttöön hiilidioksidipäästöjen vähentämiseen tarkoitettua teknologiaa;

b) arvio unionissa poikkeuskauden aikana tehtävistä vuotuisista uusien kevyiden kuljetusajoneuvojen rekisteröinneistä sekä odotettavissa olevat keskimääräiset hiilidioksidipäästöt ja odotettavissa oleva keskimääräinen paino;

c) vuotuisten päästötavoitteiden tapauksessa niiden ajoneuvoversioiden hiilidioksidipäästöjen vuotuinen parannus, joissa hiilidioksidipäästöjen vähentämiseen tarkoitettua teknologiaa otetaan käyttöön.

6. Sitä, miten hakija noudattaa päästötavoitetta tai vuotuisia päästötavoitteita, arvioidaan asetuksen (EU) N:o 510/2011 9 artiklan mukaisesti joka vuosi poikkeuskauden aikana.

6 artikla

Komission tekemä arviointi

1. Ellei komissio ole esittänyt vastalauseita yhdeksän kuukauden sisällä asetuksen (EU) N:o 510/2011 11 artiklan 1 kohdan mukaisen täydellisen hakemuksen virallisesta vastaanottamisesta, poikkeuksen hakemiselle asetettujen asiaankuuluvien ehtojen katsotaan täyttyneen.

Jos komissio katsoo hakemuksen olevan puutteellinen, se voi pyytää lisätietoja. Ellei lisätietoja toimiteta pyynnössä määritettyyn ajankohtaan mennessä, komissio voi hylätä hakemuksen.

Jos komissio hylkää hakemuksen siinä olevien puutteiden vuoksi tai siksi, että komissio toteaa, ettei hakijan ehdottama päästötavoite vastaa sen vähennysvalmiuksia, hakija voi toimittaa täydennetyn tai tarkistetun poikkeushakemuksen.

2. Hakemukset on jätettävä painettuina ja sähköisesti. Painettu versio on lähetettävä osoitteeseen ”Secretariat General of the European Commission, 1049 Bruxelles/Brussel, BELGIQUE/BELGIË”, ja kuoreen on tehtävä merkintä ”Derogation under Regulation (EU) No 510/2011”. Sähköinen hakemus lähetetään liitteessä I määriteltyyn palveluosoitteeseen.

3. Jos hakemuksessa esitettyjen tietojen havaitaan olevan virheellisiä tai epätarkkoja, päätös poikkeuksen myöntämisestä kumotaan.

7 artikla

Yleisön oikeus tutustua tietoihin

1. Jos hakija katsoo, ettei hakemuksessa annettuja tietoja saa julkaista asetuksen (EU) N:o 510/2011 11 artiklan 8 kohdan mukaisesti, sen on ilmoitettava tämä hakemuksessa ja perusteltava, miksi tietojen julkaiseminen haittaisi hakijan kaupallisten etujen, kuten teollis- ja tekijänoikeuksien, suojelua.

2. Poikkeuksen, joka tehdään asetuksen (EY) N:o 1049/2001 4 artiklan 2 kohdassa vahvistettuun asiakirjoihin tutustumista koskevaan oikeuteen, katsotaan koskevan seuraavantyyppisiä tietoja:

a) edellä 5 artiklassa tarkoitetun hiilidioksidipäästöjen vähentämisohjelman yksityiskohdat, erityisesti ne, jotka liittyvät hakijan tuotevalikoiman kehittämiseen;

b) hiilidioksidipäästöjen vähentämiseen tarkoitettujen teknologioiden odotetut vaikutukset tuotantokustannuksiin, ajoneuvojen hankintahintoihin ja yrityksen kannattavuuteen.

8 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä marraskuuta 2012. Komission puolesta Puheenjohtaja José Manuel BARROSO

(1) EUVL L 145, 31.5.2011, s. 1.

(2) EYVL L 145, 31.5.2001, s. 43.

LIITE I Asetuksen (EU) N:o 510/2011 11 artiklan 1 kohdan vaatimukset täyttävien kevyiden kuljetusajoneuvojen valmistajien poikkeushakemuksen vakiomalli Hakemuksen sähköinen versio on lähetettävä seuraavaan sähköpostiosoitteeseen: EC-CO2-LDV-IMPLEMENTATION@ec.europa.eu 1. Valmistajan tai sidossuhteessa olevien valmistajien ryhmän nimi, osoite ja yhteyshenkilö Valmistajan nimi Postiosoite Yhteyshenkilön nimi Yhteyshenkilön sähköpostiosoite Yhteyshenkilön puhelinnumero 2. Valmistajan EU:hun sijoittautuneen edustajan nimi, osoite ja yhteyshenkilö (vain, jos valmistaja on sijoittautunut EU:n ulkopuolelle) Valmistajan EU:hun sijoittautuneen edustajan nimi Postiosoite Yhteyshenkilön nimi Yhteyshenkilön sähköpostiosoite Yhteyshenkilön puhelinnumero 3. Poikkeuskelpoisuuden arviointiperusteet 3.1 Kuuluuko hakija sidossuhteessa olevien valmistajien ryhmään?  KYLLÄ (hakemukseen on liitettävä liitteen II mukainen ilmoitus)  EI 3.2 Onko kyseessä hakija, joka kuuluu sidossuhteessa olevien valmistajien ryhmään mutta jolla on oma tuotantolaitos ja suunnittelukeskus?  KYLLÄ (hakemukseen on liitettävä liitteen II mukainen ilmoitus; ks. kohta 3.3)  EI (siirry kohtiin 3.4 ja 3.5) 3.3 Unionissa rekisteröityjen uusien kevyiden kuljetusajoneuvojen määrä, jos hakemus koskee valmistajaa, joka ei kuulu sidossuhteessa olevaan valmistajien ryhmään tai joka kuuluu tällaiseen ryhmään mutta jolla on oma tuotantolaitos ja suunnittelukeskus: 3.3.1 Virallinen luku hakemispäivää edeltävien kolmen kalenterivuoden osalta Vuosi EU:ssa tehtyjen uusien rekisteröintien määrä 3.3.2 Ellei kohdassa 3.3.1 tarkoitettua virallista lukua ole saatavilla kyseisessä kohdassa tarkoitetun ajanjakson osalta, todennettavissa oleviin tietoihin perustuva arvio Vuosi EU:ssa tehtyjen rekisteröintien määrä 3.3.3 Ellei kohdissa 3.3.1 ja 3.3.2 tarkoitettuja lukuja ole saatavilla kyseisissä kohdissa tarkoitetun ajanjakson osalta, luku viimeiseltä sellaiselta kalenterivuodelta, jonka osalta tieto on saatavissa Vuosi EU:ssa tehtyjen uusien rekisteröintien määrä 3.4 Seuraavat tiedot, jos hakemus koskee sidossuhteessa olevien valmistajien ryhmää: Valmistajien nimet Postiosoite Yhteyshenkilön nimi Yhteyshenkilön sähköpostiosoite Yhteyshenkilön puhelinnumero 3.5 Unionissa rekisteröityjen, sidossuhteessa olevien valmistajien ryhmän valmistamien uusien kevyiden kuljetusajoneuvojen määrä, jos hakemus koskee sidossuhteessa olevien valmistajien ryhmää eikä hakijalla ole omaa tuotantolaitosta ja omaa suunnittelukeskusta: 3.5.1 Virallinen luku hakemispäivää edeltävien kolmen kalenterivuoden osalta Vuosi EU:ssa tehtyjen uusien rekisteröintien määrä 3.5.2 Ellei kohdassa 3.5.1 tarkoitettua virallista lukua ole saatavilla kyseisessä kohdassa tarkoitetun ajanjakson osalta, todennettavissa oleviin tietoihin perustuva arvio Vuosi EU:ssa tehtyjen uusien rekisteröintien määrä 3.5.3 Ellei kohdissa 3.5.1 ja 3.5.2 tarkoitettuja lukuja ole saatavilla kyseisissä kohdissa tarkoitetun ajanjakson osalta, luku viimeiseltä sellaiselta kalenterivuodelta, jonka osalta tieto on saatavissa Vuosi EU:ssa tehtyjen uusien rekisteröintien määrä 4. Poikkeukselle haettu kesto Kalenterivuosien määrä (enintään 5) 5. Ehdotus autokannan keskiarvona lasketusta päästötavoitteesta poikkeuskaudelle tai erillisistä päästötavoitteista vuotuisten vähennysten tapauksessa (g CO2/km) Vuosi Keskimääräinen päästötavoite (g CO2/km) 6. Yrityskohtaiset tiedot 6.1 Keskimääräiset hiilidioksidipäästöt vuonna 2010, ellei niitä mainita liitteessä III (tai ellei niitä ole saatavilla seuraavan vuotta 2010 lähimpänä olevan kalenterivuoden osalta) 6.2 Työntekijämäärä hakemispäivää edeltävänä kalenterivuonna 6.3 Tuotantolaitoksen koko neliömetreinä hakemispäivää edeltävänä kalenterivuonna 6.4 Myyntimäärät hakemispäivää edeltäviltä viideltä kalenterivuodelta Vuosi Myyntimäärä 6.5 Vuotuinen liikevaihto hakemispäivää edeltäviltä viideltä kalenterivuodelta Vuosi Liikevaihto 6.6 Markkinoiden ominaisuudet Tiedot suunnitteilla olevista tuotteista, jotka eivät ole markkinoilla hakemisajankohtana, on annettava tämän hakemuksen luottamuksellisessa osiossa. a) Ajoneuvon ominaisuudet b) Suoraan kilpailevien ajoneuvojen nimet ja hintaluokat hakemispäivää edeltävänä vuonna c) Sellaisten ajoneuvojen hinnasto, joiden on määrä kuulua poikkeuksen soveltamisalaan, hakemispäivää edeltävältä kalenterivuodelta tai hakemispäivää lähimpänä olevalta vuodelta 6.7 Lyhyt kuvaus tuotantolaitoksen toimintamallista HAKEMUKSEN LUOTTAMUKSELLINEN OSIO 6.8 Nettotulos hakemispäivää edeltäviltä viideltä kalenterivuodelta Vuosi Nettotulos 6.9 Hiilidioksidia vähentävään teknologiaan liittyvät tutkimus- ja kehitysmenot hakemispäivää edeltäviltä viideltä kalenterivuodelta Vuosi T&K-menot 6.10 Sidossuhteessa olevien yritysten tapauksessa nettovarainsiirrot emoyhtiölle hakemispäivää edeltäviltä viideltä kalenterivuodelta Vuosi Nettotulonsiirrot 7. Yksityiskohtaiset tiedot unionin markkinoilla lanseerattavista kevyistä kuljetusajoneuvoista, joista hakija vastaa 7.1 Markkinoiden ominaisuudet 7.1.1 Ajoneuvon ominaisuudet 7.1.2 Suoraan kilpailevien ajoneuvojen nimet ja hintaluokat hakemispäivää edeltävänä vuotena 7.1.3 Sellaisten ajoneuvojen odotettavissa oleva hinnasto, joiden on määrä kuulua poikkeuksen soveltamisalaan 8. Hakijan tekninen valmius vähentää hiilidioksidipäästöjä 8.1 Luettelo hakijan autokannassa vuonna 2010 käytetyistä hiilidioksidipäästöjen vähentämiseen tarkoitetuista teknologioista 8.2 Ellei kohdassa 8.1 tarkoitettua luetteloa ole saatavilla, luettelo seuraavan lähimpänä vuotta 2010 olevan vuoden osalta 8.3 Hakijan, joka suunnittelee tuloa unionin markkinoille, on annettava kohdassa 8.1 tarkoitettu luettelo ensimmäisen poikkeusvuoden osalta. 9. Hakijan ohjelma hiilidioksidipäästöjen vähentämiseksi 9.1 Aikataulu, jonka mukaisesti autokannassa otetaan käyttöön hiilidioksidipäästöjen vähentämiseen tarkoitettua teknologiaa 9.2 Autokannan odotettavissa olevat keskiarvot poikkeuskauden aikana: 9.2.1 Uusien kevyiden kuljetusajoneuvojen rekisteröinnit unionissa vuosittain poikkeuksen soveltamisaikana 9.2.2 Unionin markkinoilla lanseerattavien ajoneuvojen odotettavissa oleva keskimääräinen paino, moottoreiden teho ja tiedot voimansiirron konfiguroinnista 9.2.3 Unionin markkinoilla lanseerattavien ajoneuvojen odotettavissa olevat keskimääräiset hiilidioksidipäästöt 9.3 Hiilidioksidipäästöjen vähentämiseen tarkoitetut teknologiat, jotka on määrä ottaa käyttöön hakijan autokannassa hiilidioksidipäästöjen vähentämisohjelman aikana 9.4 Hiilidioksidipäästöjen vähentämisohjelmassa käyttöön otettavien teknologioiden aiheuttamat lisäkustannukset ajoneuvoversiota kohti 9.5 Vuosittaisten tavoitteiden tapauksessa vuosittainen parannus niiden ajoneuvoversioiden hiilidioksidipäästöissä, joissa otetaan käyttöön hiilidioksidia vähentävää teknologiaa.

LIITE II Omistusrakennetta koskevan ilmoituksen vakiomalli Asetuksen (EU) N:o 510/2011 11 artiklan 1 kohdan a alakohta Vakuutan täten, että minulla on lainmukaiset valtuudet edustaa [nimi] (valmistajaa), joka hakee asetuksen (EU) N:o 510/2011 11 artiklan 1 kohdassa säädettyä poikkeusta ja joka ei kuulu kyseisen asetuksen 3 artiklan 2 kohdassa määriteltyyn sidossuhteessa olevien valmistajien ryhmään. Tietojeni mukaan [nimi] (valmistaja) on kelpoinen hakemaan asetuksen (EU) N:o 510/2011 11 artiklan 1 kohdassa säädettyä poikkeusta ja hakemuksessa annetut tiedot pitävät paikkansa ja ovat virheettömiä. Tiedot [nimi] (valmistajan) omistusrakenteesta ovat liitteenä. Allekirjoitus Päiväys [Valmistajan] johtaja Asetuksen (EU) N:o 510/2011 11 artiklan 1 kohdan b alakohta Vakuutan täten, että minulla on lainmukaiset valtuudet edustaa [nimi] (valmistajaa), joka hakee asetuksen (EU) N:o 510/2011 11 artiklan 1 kohdassa säädettyä poikkeusta ja joka kuuluu kyseisen asetuksen 3 artiklan 2 kohdassa määriteltyyn sidossuhteessa olevien valmistajien ryhmään. Tietojeni mukaan [nimi] (valmistaja) on kelpoinen hakemaan asetuksen (EU) N:o 510/2011 11 artiklan 1 kohdassa säädettyä poikkeusta ja hakemuksessa annetut tiedot pitävät paikkansa ja ovat virheettömiä. Tiedot [nimi] (valmistajan) omistusrakenteesta ovat liitteenä. Allekirjoitus Päiväys [Valmistajan] johtaja Asetuksen (EU) N:o 510/2011 11 artiklan 1 kohdan c alakohta Vakuutan täten, että minulla on lainmukaiset valtuudet edustaa [nimi] (valmistajaa), joka hakee asetuksen (EU) N:o 510/2011 11 artiklassa säädettyä poikkeusta ja joka kuuluu kyseisen asetuksen 3 artiklan 2 kohdassa määriteltyyn sidossuhteessa olevien valmistajien ryhmään mutta jolla on oma tuotantolaitos ja suunnittelukeskus, sellaisina kuin ne ovat määriteltyinä komission delegoidun asetuksen (EU) N:o 114/2013 2 artiklassa. Tietojeni mukaan [nimi] (valmistaja) on kelpoinen hakemaan asetuksen (EU) N:o 510/2011 11 artiklan 1 kohdassa säädettyä poikkeusta ja hakemuksessa annetut tiedot pitävät paikkansa ja ovat virheettömiä. Tiedot [nimi] (valmistajan) omistusrakenteesta ovat liitteenä. Allekirjoitus Päiväys [Valmistajan] johtaja